Malta i Junior Eurovision Song Contest

Malta debuterte i Junior Eurovision Song Contest i 2003 i København i Danmark, med sangen «Like a Star», framført på engelsk av Sarah Harrison. Bidragene blir valgt gjennom en nasjonal finale, arrangert av den maltesiske kringkasteren PBS. I 2013 og 2014 ble bidragene valgt internt av den maltesisiske kringkasteren.

I 2013, returnerte Malta til Junior Eurovision Song Contest etter to års pause. Bidraget ble valgt internt av PBS, og valgte Gaia Cauchi og sangen «The Start» til å representere landet. Malta endte opp med å ta landets første seier i Junior Eurovision Song Contest, med 130 poeng. Det var også landets første seier i Eurovision-sammenheng.

Malta har vunnet Junior Eurovision Song Contest to ganger. Første gangen Malta vant, var i 2013, med sangen «The Start» framført på engelsk av Gaia Cauchi. Dette var også Maltas første seier i Eurovision-sammenheng. To år senere, i 2015, vant Malta med sangen «Not My Soul», framført på engelsk av Destiny Chukunyere. Hun fikk 185 poeng, og fikk den høyeste poengsummen i Junior Eurovision Song Contests historie.

Malta har arrangert Junior Eurovision Song Contest to ganger, like mange som Nederland og Ukraina. I 2014, ble Junior Eurovision Song Contest arrangert i Malta Shipbuilding i Marsa. Det var første gangen Malta arrangerte noen av Eurovision-konkurransene. 16 land deltok i det året, det høyeste antallet siden 2007, da 17 land deltok. I 2016, ble konkurransen avholdt i Mediterranean Conference Centre i Valletta. 17 land deltok det året.

Deltagere

Stemmehistorikk

Galleri

Arrangerte år

Se også 
 Malta i Eurovision Song Contest

Referanser

Eksterne lenker 
 Offisiell nettside for Junior Eurovision Song Contest
 Malta i Junior Eurovision Song Contest

Maltesisk musikk
Land i Junior Eurovision Song Contest